**D I S P O Z I Ț I A Nr. 857**

**din 13 noiembrie 2020**

**privind încetarea contractului individual de muncă al**

domnului Curt Ioan prin acordul părților

Președintele Consiliului Județean Cluj,

Având în vedere Referatul nr. 38743/12.11.2020 elaborat de către Direcția Generală Buget-Finanțe, Resurse Umane, referitor la încetarea contractului individual de muncă al domnului Curt Ioan, expert la Cabinet Vicepreședinte din cadrul Consiliului Județean Cluj, cu data de 16.11.2020, prin acordul părților;

Având în vedere cererea nr. 38665/01.04.2020 prin care domnul Curt Ioan solicită încetarea contractului individual de muncă, prin acordul părților;

Luând în considerare prevederile:

* art. 190 alin. (3), alin. (4), art. 191 alin. (1) lit. a), alin. (2) lit. b), art. 538 alin. (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 55 lit. b) din Legea nr. 53/2003, Codul muncii, republicată, cu modificările şi completările ulterioare;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

d i s p u n e :

Art. 1. (1) Cu data de 16.11.2020, încetează contractul individual de muncă al domnului Curt Ioan, expert, gradul profesional IA la Cabinet Vicepreședinte din cadrul Consiliului Județean Cluj, prin acordul părților.

(2) Predarea lucrărilor și bunurilor care au fost încredințate domnului Curt Ioan în vederea exercitării atribuțiilor de serviciu, se va realiza până cel târziu în data 13.10.2020.

Art. 2. (1) Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

(2) Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculeaza conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

Art. 3. Cu ducerea la îndeplinire şi punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane.

Art. 4. Prezenta dispoziţie se comunică prin e-mail, persoanei nominalizate la art. 1, Direcției Generală Buget-Finanțe, Resurse Umane, precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci